CELEX: 32014R0637
Language: hu
Date: 2014-06-13 00:00:00
Title: A Bizottság 637/2014/EU végrehajtási rendelete ( 2014. június 13. ) az 1979/2006/EK rendeletnek a Kínából származó tartósított gombára vonatkozó behozatali vámkontingens tekintetében történő módosításáról

14.6.2014   
            
            
               HU
            
            
               Az Európai Unió Hivatalos Lapja
            
            
               L 175/20
            
         A BIZOTTSÁG 637/2014/EU VÉGREHAJTÁSI RENDELETE
   (2014. június 13.)
   az 1979/2006/EK rendeletnek a Kínából származó tartósított gombára vonatkozó behozatali vámkontingens tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a) pontjára,
   mivel:
   
               (1)
            
            
               Az 1979/2006/EK bizottsági rendelet (2) vámkontingenseket nyit meg a harmadik országokból importált tartósított gombára vonatkozóan, és rendelkezik e kontingensek kezeléséről.
            
         
               (2)
            
            
               Az Európai Unió és a Kínai Népköztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodás (3), amelyet a Tanács a 2014/116/EU határozatával (4) hagyott jóvá, 800 tonnával (töltőtömeg) megnövelte a 0711 51 00, a 2003 10 20 és a 2003 10 30 KN-kódok alá besorolt, az agaricus nemhez tartozó tartósított gombákra vonatkozó európai uniós vámkontingens keretében a Kínai Népköztársaságnak megítélt mennyiséget.
            
         
               (3)
            
            
               A vámkontingens keretében megítélt mennyiség növekedését meg kell jeleníteni az 1979/2006/EK rendelet I. mellékletében.
            
         
               (4)
            
            
               Az 1979/2006/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   Az 1979/2006/EK rendelet módosítása
   Az 1979/2006/EK rendelet I. mellékletének helyébe e rendelet mellékletének szövege lép.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2014. július 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 13-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 347., 2013.12.20., 671. o.
   
   
      (2)  A Bizottság 2006. december 22-i 1979/2006/EK rendelete a vámkontingenseknek a harmadik országokból importált tartósított gomba tekintetében történő megnyitásáról és kezeléséről (HL L 368., 2006.12.23., 91. o.).
   
      (3)  HL L 64., 2014.3.4., 2. o.
   
   
      (4)  A Tanács 2014. január 28-i 2014/116/EU határozata az Európai Unió és a Kínai Népköztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodás megkötéséről (HL L 64., 2014.3.4., 1. o.).
   
      MELLÉKLET
      
         
            „I. MELLÉKLET
            
               Az 1. cikk (1) bekezdésében említett vámkontingensek tonnában (töltőtömeg) megadott mennyisége, tételszámai és alkalmazási időszaka
            
            
                        Származási ország
                     
                     
                        Tételszámok
                     
                     
                        Minden év január 1-jétől december 31-ig
                     
                  
                        Kína
                     
                     
                        Hagyományos importőrök: 09.4157
                     
                     
                        29 750
                     
                  
                         
                     
                     
                        Új importőrök: 09.4193
                     
                  
                        Egyéb harmadik országok
                     
                     
                        Hagyományos importőrök: 09.4158
                     
                     
                        5 030”
                     
                  
                        Új importőrök: 09.4194